**Сотқа дейінгі тергеп-тексерудің бірыңғай тізілімінде тіркелген материалдарға қатысты сыбайлас жемқорлыққа қарсы мониторинг нәтижелері бойынша талдау анықтамасы**

**Сыбайлас жемқорлық тәуекелдеріне ішкі талдау жүргізілген күн: 2016 жылғы 05 қарашасы.**

Қазақстан Республикасы Мемлекеттік қызмет істері министрінің 2015 жылғы 29 желтоқсандағы № 18 бұйрығымен бекітілген Мемлекеттік кірістер органдарының сыбайлас жемқорлық тәуекелдеріне ішкі талдау жүргізудің үлгілік қағидаларының 13-тармағын іске асыру мақсатында Қазақстан Республикасы Қаржы министрлігі Мемлекеттік кірістер комитетінің (бұдан әрі - Комитет) Ішкі қауіпсіздік басқармасы Комитет төрағасының 2016 жылғы 21 сәуірдегі № 230 бұйрығымен құрылған Сыбайлас жемқорлық тәуекелдеріне ішкі талдау жүргізу жөніндегі жұмыс тобымен бірлесіп (бұдан әрі – Жұмыс тобы) Сотқа дейінгі тергеп-тексерудің бірыңғай тізілімінде тіркелген материалдарғақатысты сыбайлас жемқорлық тәуекелдеріне ішкі талдау жүргізді.

*Сыбайлас жемқорлық әрекеттер жасау және (немесе) шешімдер қабылдау үшін мүмкіндіктерді құрайтын сыбайлас жемқорлықты тәуекелдердің барын анықтау*.

2016 жылы СДТБТ-де Қазақстан Республикасының Қылмыстық кодексінің 361-бабының екінші бөлігіне сәйкес көзделген қылмыс құрамының белгілері бар экономикалық контрабанда фактілері бойынша 12 материал тіркелді.

Сонымен бірге, мемлекеттік кірістер органдарының лауазымды тұлғалары кедендік төлемдерді, баждарды және салықтарды төлемей тауарлардың шығаруын жүзеге асырған.

Сыбайлас жемқорлық тәуекелдерін барынша азайту және мемлекеттік кірістер органдары лауазымды тұлғаларының контрабандалық тауарлардың заңсыз әкелуінде қатысу фактілерін төмендету мақсатында «ASYCUDA World» өзекті нұсқасының платформасында ЮНКТАД әзірлеген кедендік және салықтық әкімшілендірудің автоматтандырылған жүйесінің (АСТАНА-1) интеграцияланған кедендік компонентін енгізу, электрондық декларациялау жүйесінің шеңберінде электрондық декларациялауды енгізу ұсынылады.

Жаңа ақпараттық жүйені енгізу экспорттық-импорттық операциялар және олардың өңдеу уақыты бойынша құжат айналымының санын қысқартуға бағытталған ДСҰ мен халықаралық стандарттардың нормаларына сәйкес келетін болады. АСТАНА-1 жүйесі Комитеттің салықтық деректер базасын интеграциялаумен барлық кедендік рәсімдерді қамтитын болады, ал бұдан әрі Республиканың және Еуразиялық экономикалық одағы елдерінің басқа мемлекеттік органдарымен ақпараттық өзара іс-қимылды жүзеге асыру мүмкіндігін құрайды.

АСИКУДА бағдарламасы 1981 жылдан бері қолданылады және бүгінгі күні бүкіл әлем бойынша 90 елде (Ұлыбритания (Гибралтар), Франция, Нидерланды (экспорттық бақылау), Грузия, Молдова, Украина (Одесса), Орталық және Оңтүстік-Шығыс Еуропа) белсенді пайдаланылады.

*Анықталған сыбайлас жемқорлықтың, сыбайлас жемқорлықты құқық бұзушылықтар мен қылмыстардың жасалуына ықпал ететін дискрециялық өкілеттіктердің және нормалардың ұсынымдары.*

Комитеттің Ақпараттық технологиялар басқармасы мен Кедендік бақылау департаменті 2018 жылғы желтоқсанға дейін Қазақстан Республикасының мемлекеттік кірістер органдарында тауарларды және көлік құралдарды электрондық декларациялау бойынша бағдарламалық қамтамасыз етуді енгізу бойынша мәселесін пысықтасын.

**Мемлекеттік кірістер комитетінің**

**жұмыс тобы**